

 LĒMUMS

Ādažos, Ādažu novadā

2025. gada 9. jūlijā **Nr.** **269**

**Par Ādažu novada pašvaldības Administratīvo aktu strīdu komisijas apstiprināšanu**

Lai nodrošinātu pašvaldības amatpersonu, iestāžu un struktūrvienību izdoto administratīvo aktu un faktiskās rīcības apstrīdēšanas iespējas pašvaldībā, pamatojoties uz Ādažu novada pašvaldības 2023. gada 14. jūnija saistošo noteikumu Nr.18/2023 “Ādažu novada pašvaldības nolikums” 89. punktu un 2021. gada 27. jūlija nolikuma Nr. 1 “Administratīvo aktu strīdu komisijas nolikums” 3.1. punktu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības Administratīvo aktu strīdu komisiju (turpmāk – Komisija) šādā sastāvā:
	1. Jānis VAIVADS – domes priekšsēdētājas vietnieks pašvaldību funkciju jautājumos;
	2. Ieva ROZE – deputāte;
	3. Kristīne LAKŠEVICA – deputāte;
	4. Guntis PORIETIS – pašvaldības izpilddirektors;
	5. Rita SŪNA – Juridiskās un iepirkumu nodaļas vecākā juriste.
2. Apstiprināt Ritu SŪNU par Komisijas priekšsēdētāju.
3. Ar šī lēmuma spēkā stāšanas brīdi spēku zaudē Ādažu novada pašvaldības domes 2021. gada 27. jūlija lēmums Nr. 19 “Par Ādažu novada pašvaldības Administratīvo aktu strīdu komisijas sastāva apstiprināšanu”.
4. Centrālās pārvaldes Personāla nodaļas vadītājai L.Raiskumai likumā „Par interešu konflikta novēršanu valsts amatpersonu darbībā” noteiktajā kārtībā informēt Valsts ieņēmuma dienestu par grozījumiem Ādažu novada pašvaldības valsts amatpersonu sarakstā.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU